**GUVERNUL REPUBLICII MOLDOVA**

**H O T Ă R Î R E**

**cu privire la Metodologia de evaluare a performanței autorităților publice în procesul de reglementare a activității de întreprinzător**

Nr. \_\_\_ din\_2016 Chişinău

În scopul asigurării implementării Strategiei reformei cadrului de reglementare a activităţii de întreprinzător pentru anii 2013-2020, aprobată prin Hotărîrea Guvernului nr.1021 din 16 decembrie 2012 (Monitorul Oficial al Republicii Moldova, 2013, nr. 297-303, art.1129), Guvernul

HOTĂRĂŞTE:

1. Se aprobă *Metodologia de evaluare a performanței autorităților publice în procesul de reglementare activității de întreprinzător* conform anexei la prezenta hotărâre.
2. Autoritățile administrative centrale și organele subordonate acestora, conform anexei nr. 2 la *Metodologia de evaluare a performanței autorităților publice în procesul de reglementare activității de întreprinzător* în termen de zece zile vor desemna câte un reprezentant pentru coordonarea procesului de colectare și prezentare a datelor pentru evaluarea performanței.
3. Conducătorii autorităților administrative centrale și organelor subordonate acestora, conform anexei nr. 2 la *Metodologia de evaluare a performanței autorităților publice în procesul de reglementare activității de întreprinzător* asigură prezentarea în termen, veridicitatea, deplinătatea și actualitatea datelor aferente evaluării.
4. Evaluarea performanței se efectuează anual.
5. Evaluarea performanței pentru indicatorii *i23, i24, i26, i28 și i29* din anexa nr.1 la *Metodologia de evaluare a performanței autorităților publice în procesul de reglementare activității de întreprinzător* se efectuează începând cu 1 ianuarie 2017. Secretariatul Evaluării Impactului de Reglementare va colecta datele aferente evaluării pentru anul 2016.
6. Executarea prezentei hotărâri se pune în sarcina Cancelariei de Stat.

|  |  |
| --- | --- |
| **Prim-ministru** | **Pavel Filip** |
| **Chişinău, \_\_\_\_ 2016.****Nr. \_\_\_\_\_\_** |  |

Anexa

 la Hotărârea Guvernului

nr.\_\_\_\_\_ din\_\_\_\_\_\_\_2016

**Metodologia de evaluare a performanței autorităților publice în procesul de reglementare a activității de întreprinzător**

1. **DISPOZIȚII GENRALE**
2. Prezenta Metodologie stabileşte cadrul organizatoric şi metodologic al procesului de evaluare a performanței autorităţilor administrative centrale subordonate Guvernului şi organelor subordonate acestora (în continuare – autorități publice) în procesul de executare a funcțiilor de reglementare a activității de întreprinzător.
3. Principalele obiective ale Metodologiei sînt:
4. stabilirea unei abordări unice pentru evaluarea performanței autorităților publice în procesul de executare a funcțiilor de reglementare a activității de întreprinzător;
5. reducerea costurilor de conformare aferente cerințelor reglementărilor pentru întreprinderi;
6. elaborarea recomandărilor și îmbunătăţirea performanţei autorităților publice în procesul de reglementare a activității de întreprinzător;
7. sporirea transparenței și calității proceselor de reglementare a activității de întreprinzător;
8. **PRINCIPIILE DE EVALUARE A PERFORMANȚEI**
9. Evaluarea performanței are la bază următoarele principii:
10. obiectivitate - evaluarea deplină și independentă a performanței, excluderea conflictelor de interese.
11. veridicitate și relevanță – evaluarea performanței în baza surselor de date veridice și relevante fiecărui indicator.
12. participare – participarea autorităților publice și a părților interesate în procesul de evaluare a performanței.
13. transparență - publicarea rezultatelor evaluării performanței în mijloacele de comunicare în masă și paginile web a autorităților publice și a Guvernului, prezentarea acestora Parlamentului.
14. **INDICATORII DE PERFORMANȚĂ**
15. Evaluarea performanței se efectuează pentru următoarele grupuri de indicatori:
16. Grupul 1: Indicatori de impact asupra costurilor de conformare;
17. Grupul 2: Indicatori de calitate a controalelor și altor interacțiuni cu întreprinderile;
18. Grupul 3: Indicatori de transparență, claritate, previzibilitate și accesibilitate a reglementării;
19. Grupul 4: Indicatori ai bunelor practici de reglementare în ministere;
20. Indicatorii de performanță specifici fiecărui grup și modalitatea de evaluare se stabilesc conform anexei nr. 1.
21. **SURSE DE DATE PENTRU EVALUAREA PERFORMANȚEI**
22. Pentru evaluarea performanței se utilizează următoarele surse de date:
23. Rapoarte ale autorităților publice baza chestionării anuale de către Grupul național de evaluare;
24. Date furnizate de către Secretariatul evaluării impactului de reglementare;
25. Actele legislative și normative relevante;
26. Sondaje de afaceri;
27. Pentru evaluarea performanței se utilizează date și informații pentru perioada 1 ianuarie – 31 decembrie a anului precedent, cu excepția datelor de referință în cazul în care sunt prevăzute.
28. Sursele de date specifice fiecărui indicator se stabilesc conform anexei 1.
29. **CADRUL ORGANIZATORIC PENTRU EVALUAREA PERFORMANȚEI AUTORITĂȚILOR PUBLICE**
30. Pentru evaluarea performanței autorităților publice în cadrul Cancelariei de Stat se creează Grupul național pentru evaluarea performanței autorităților publice (în continuare - Grupul național de evaluare).
31. Grupul național de evaluare efectuează colectarea datelor de la autoritățile publice, supraveghează efectuarea sondajului de afaceri, calculează punctajul pentru autoritățile publice, întocmește tabelul și raportul de evaluare și asigură prezentarea publică a rezultatelor evaluării performanței.
32. În componența Grupului național de evaluare se includ reprezentanții Cancelariei de Stat și organizațiilor conform anexei nr. 3. Autoritățile publice specificate la anexa nr. 2 pot delega membri observatori în Grupul național de evaluare.
33. Componența nominală și președintele Grupului național de evaluare se aprobă de către Cancelaria de Stat.
34. Grupul național de evaluare se întrunește la cererea Președintelui acestuia iar ședințele sunt publice.
35. **COLECTAREA DATELOR DE LA AUTORITĂȚILE PUBLICE**
36. Autoritățile publice prezintă la solicitarea și în termenii stabiliți de Grupul național de evaluare, rapoarte cu datele aferente fiecărui indicator în baza chestionarelor aprobate de Cancelaria de Stat.
37. Pentru indicatorii ai căror sursă de date sunt autoritățile publice se utilizează informații obținute în perioada 1 ianuarie - 31 decembrie a anului pentru care se efectuează evaluarea.
38. Autoritățile publice decid în mod individual setul de măsuri necesare pentru asigurarea colectării, verificării veridicității și prezentării datelor.
39. **SONDAJUL DE AFACERI**
40. Sondajul de afaceri se petrece anual de către un prestator de servicii independent nu mai târziu de 31 mai.
41. Sondajul de afaceri se desfășoară pe un eșantion național reprezentativ al întreprinderilor și cel puțin 500 de respondenți.
42. Pentru selectarea întreprinderilor din eșantion se aplică următoarele criterii:
43. întreprinderea este o întreprindere mică sau mijlocie;
44. întreprinderea activează cel puțin 3 ani;
45. genul principal de activitate este direct vizat de reglementările uneia dintre autoritățile publice enumerate în anexa nr. 2
46. Grupul național de evaluare ține registrul întreprinderilor incluse în eșantion.
47. În caz de necesitate Grupul național de evaluare poate solicita autorităților publice supuse evaluării asistență în procesul de întocmire și actualizare a listei întreprinderilor incluse în eșantion.
48. **ÎNTOCMIREA REZULTATELOR EVALUĂRII**
49. Pentru fiecare autoritate publică Grupul național de evaluare întocmește tabelul de evaluare conform formularului aprobat de Cancelaria de Stat.
50. Punctajul obținut de autoritatea publică se calculează conform formulelor stabilite în anexa 1 la prezenta metodologie pentru fiecare indicator.
51. După ce au fost determinat punctajul obținut de autoritatea publică pentru fiecare indicator, Grupul național de evaluare calculează punctajul obținut de autoritatea publică pe fiecare grup de indicatori în baza următoarelor formule:

Rg1 = i1 + i2 + i3 + i4 + i5 + i6 + i7 + i8 + i9 + i10 + i11

Rg2 = i12 + i13 + i14 + i15 + i16 + i17 + i18

Rg3 = i19 + i20 + i21 + i22

unde:

*Rg1* - punctajul obținut de autoritatea publică pentru Grupul 1: Indicatori de impact asupra costurilor de conformare;

*Rg2* - rezultatul obținut de autoritatea publică pentru Grupul 2: Indicatori de calitate a controalelor și altor interacțiuni cu întreprinderile;

*Rg3* - rezultatul obținut de autoritatea publică pentru Grupul 3: Indicatori de transparență, claritate, previzibilitate și accesibilitate a reglementării;

*i1, i2, n …. i22* – rezultatul obținut de autoritatea publică pentru fiecare indicator

1. Evaluarea performanței pentru Grupul 4: Indicatori ai bunelor practici de reglementare în ministere și efectuează doar pentru ministerele enumerate la anexa 2. Calcularea punctajului pentru grupul 4 șe efectuează în baza următoarei formule:

Rg4 = i23 + i24 + i25 + i26 + i27 + i28 + i29

*I23, i4, n …. i29*– rezultatul obținut de autoritatea publică pentru fiecare indicator

unde:

*Rg4* - rezultatul obținut de minister pentru Grupul 4: Indicatori ai bunelor practici de reglementare în ministere;

1. Tabelul de evaluare se transmite autorității publice pentru informare și verificarea corespunderii datelor incluse cu cele furnizate în rapoartele autorității.
2. Autoritatea publică este în drept adreseze Grupului național de evaluare obiecții privind necorespunderea datelor incluse în tabel și ceară verificări suplimentare pentru date obținute din alte surse cu excepția celor a căror sursă este sondajul de afaceri.
3. Obiecțiile adresate de autoritatea publică Grupului național de evaluare se examinează în termen de zece zile lucrătoare. În cazul acceptării obiecțiilor adresate Grupul național efectuează ajustările corespunzătoare în tabelul de evaluare a autorității publice.
4. **ÎNTOCMIREA RAPOARTULUI DE EVALUARE**
5. Punctajele obținute de autoritățile publice pentru fiecare grup de indicatori se introduc în raportul de evaluare întocmit de Grupul național de evaluare.
6. În funcţie de punctajul obţinut de autoritatea publică se întocmește clasamentul autorităților publice pentru fiecare grup de indicatori. În vârful clasamentului se plasează autoritățile care au acumulat cel mai mare punctaj.
7. Tabelul de evaluare pentru fiecare autoritate publică prevăzut la punctul 21 se anexează la raportul de evaluare.
8. Raportul de evaluare se face public de către Grupul național de evaluare în termen de zece din momentul întocmirii. Raportul de evaluare se publică pe paginile web a autorităților publice și pagina web Guvernului.
9. **MONITORIZARE ȘI EVALUARE**
10. În baza rezultatelor evaluării performanței autoritatea publică elaborează și prezintă Cancelariei de Stat planul de măsuri privind îmbunătățirea performanței.
11. Planul de măsuri privind îmbunătățirea performanței reprezintă un plan detaliat de acţiuni privind îmbunătățirea performanței autorității publice pentru fiecare indicator. Grupul național de evaluare poate formula recomandări privind măsurile necesare pentru îmbunătățirea performanței autorității publice.
12. Termenul de realizare a planului de măsuri privind îmbunătățirea performanței nu poate depăși doi ani.
13. Cancelaria de stat și Grupul național de evaluare, monitorizează realizarea planului de măsuri privind îmbunătățirea performanței. Autoritățile publice raportează semestrial Cancelariei de stat despre realizarea planului de măsuri privind îmbunătățirea performanței.

Anexa nr. 1 la Metodologia de evaluare a performanței

autorităților publice în procesul de reglementare a

activității de întreprinzător

**Indicatorii de performanță**

**Grupul 1: Indicatori de impact asupra costurilor de conformare**

|  |  |  |
| --- | --- | --- |
| **Denumirea și codul indicatorului** | **Modalitate de evaluare** | **Sursa de date** |
| **i1. Reducerea raportării:** modificarea numărului de rapoarte obligatorii prezentate autorităţii publice de către întreprinderi raportată la numărul de rapoarte obligatorii prezentate autorităţii publice de către întreprinderi în anul de referință 2014 | Rezultatul obținut de autoritatea publică (i1) se calculează conform formulei:i1 = (ai1 - bi1)/100\*cmi1unde:ai1 – numărul de rapoarte obligatorii prezentate autorităţii publice de către întreprinzători în anul de referință 2014bi1 - numărul de rapoarte obligatorii prezentate autorităţii publice de către întreprinzători în anul pentru care este efectuată evaluareacmi1 – coeficient de multiplicare: 5 | Raport al autorităţii publice în baza chestionării anuale de către Grupul Național de Evaluare |
| **i2. Libertate economică:** modificarea numărului actelor permisive și licențelor eliberate de autoritatea publică raportată la numărul actelor permisive și licențelor eliberate de autoritatea publică în anul de referință 2014 | Rezultatul obținut de autoritatea publică (i2) se calculează conform formulei:i2 = (ai2-bi2)/100\*cmi2 unde:ai2 - numărul actelor permisive și licențelor eliberate de autoritatea publică în anul de referință 2014bi2 - numărul total al actelor permisive și licențelor eliberate de autoritatea publică în anul pentru care este efectuată evaluareacmi2 – coeficient de multiplicare: 5 | Raport al autorităţii publice în baza chestionării anuale de către Grupul Național de EvaluareLegea nr.160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170–175, art.494)Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26–28, art.95) |
| **i3. Eficiența procedurilor de obținere actelor permisive și licențelor:** ponderea actelor permisive și licențelor eliberate de autoritatea publică care pot fi obținute prin notificare | Rezultatul obținut de autoritatea publică (i3) se calculează conform formulei:i3= (ai3/bi3)\*cmi3unde:ai3 -numărul actelor permisive și licențelor eliberate de autoritatea publică care pot fi obținute prin notificarebi3 - numărul total al actelor permisive și licențelor eliberate de autoritatea publică cmi3 – coeficient de multiplicare: 5 | Raport al autorităţii publice în baza chestionării anuale de către Grupul Național de EvaluareLegea nr.160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170–175, art.494)Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26–28, art.95) |
| **i4. Formulare electronice:** ponderea actelor permisive, licențelor și rapoartelor autorității publice pentru care formularele pot fi descărcate on-line | Rezultatul obținut de autoritatea publică (i4) se calculează conform formulei:i4 = (ai4 / bi4)\*cmi4 unde:ai4 -numărul actelor permisive, licențelor și rapoartelor pentru care formularele pot fi descărcate on-line bi4 - numărul total al actelor permisive, licențelor și rapoartelor în cadrul autorității publice cmi4 – coeficient de multiplicare: 5 | Raport al autorităţii publice în baza chestionării anuale de către Grupul Național de Evaluare |
| **i5. e-raportare:** ponderea rapoartelor obligatorii pentru întreprinderi recepționate în formă electronică. | Rezultatul obținut de autoritatea publică (i5) se calculează conform formulei:i5 = (ai5 / bi5)\*cmi5unde:ai5 -numărul rapoartelor primite de autoritatea publică de la întreprinderi în formă electronicăbi5 - numărul total rapoartelor primite de autoritatea publică de la întreprindericmi5 – coeficient de multiplicare: 4 | Raport al autorităţii publice în baza chestionării anuale de către Grupul Național de Evaluare |
| **i6. Ghișeu unic:** ponderea actelor permisive și licențelor eliberate de autoritatea publică care pot fi obținute în baza principiului de “ghișeu unic” | Rezultatul obținut de autoritatea publică (i6) se calculează conform formulei:i6 = (ai6 / bi6)\*cmi6unde:ai6 –numărulactelor permisive și licențelor eliberate de autoritatea publică care pot fi obținute în baza principiului de “ghișeu unic”bi6 – numărul total al actelor permisive și licențelor eliberate de autoritatea publicăcmi6 – coeficient de multiplicare: 4 | Raport al autorităţii publice în baza chestionării anuale de către Grupul Național de EvaluareLegea nr.160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170–175, art.494)Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26–28, art.95) |
| **i7. Declarație pe proprie răspundere:** ponderea actelor permisive și licențelor eliberate de autoritatea publică care pot fi obținute în baza declarației pe proprie răspundere | Rezultatul obținut de autoritatea publică (i7) se calculează conform formulei:i7 = (ai7 / bi7)\*cmi7unde:ai7 -numărul actelor permisive și licențelor emise de autoritatea publică care pot fi obținute în baza declarației pe proprie răspunderebi7 - numărul total al actelor permisive și licențelor emise de autoritatea publicăcmi7 – coeficient de multiplicare: 4 | Raport al autorităţii publice în baza chestionării anuale de către Grupul Național de EvaluareLegea nr.160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170–175, art.494)Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26–28, art.95) |
| **i8. e-guvernare:** ponderea actelor permisive și licențelor emise de autoritatea publică care dispun de interfață de solicitare on-line prin intermediul [www.servicii.gov.md](http://www.servicii.gov.md)  | Rezultatul obținut de autoritatea publică (i8) se calculează conform formulei:i8 = (ai8 / bi8)\*cmi8unde:ai8 -numărul actelor permisive și licențelor emise de autoritatea publică care dispun de interfață de solicitare prin intermediul [www.servicii.gov.md](http://www.servicii.gov.md) bi8 - numărul total al actelor permisive și licențelor emise de autoritatea publică cmi8 – coeficient de multiplicare: 4 | Raport al autorităţii publice în baza chestionării anuale de către Grupul Național de Evaluare[www.servicii.gov.md](http://www.servicii.gov.md) și Centrul de Guvernare ElectronicăLegea nr.160 din 22 iulie 2011 privind reglementarea prin autorizare a activităţii de întreprinzător (Monitorul Oficial al Republicii Moldova, 2011, nr.170–175, art.494)Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26–28, art.95) |
| **i9. Nivelul de satisfacție a întreprinderilor de cadrul de reglementare al autorității publice:** ponderea întreprinderilor care sunt foarte mulțumite și mulțumite de cadrul de reglementare al autorității publice | Rezultatul obținut de autoritatea publică (i9) se calculează conform formulei:i9 = (ai9 \*2) + bi9 – (ci9 \*2)\* cmi9)/10unde:ai9 - ponderea întreprinderilor care sunt foarte mulțumite de cadrul de reglementare al autorității publicebi9 - ponderea întreprinderilor care sunt parțial mulțumite de cadrul de reglementare al autorității publiceci9 - ponderea întreprinderilor care nu sunt mulțumite de cadrul de reglementare al autorității publicecmi9 – coeficient de multiplicare: 1 | Sondaj anual de afaceri  |
| **i10. Percepția costurilor de conformare de către întreprinderi:** ponderea întreprinderilor care consideară că costurile de conformare s-au diminuat  | Rezultatul obținut de autoritatea publică (i10) se calculează conform formulei:i10 = (ai10 \*2) + bi10 – ci10 – (di10 \*2)\*cmi10/10unde:ai10 - ponderea întreprinderilor care consideră că comparativ cu anul precedent costurile de conformare s-au redus semnificativ bi10 - ponderea întreprinderilor care consideră că comparativ cu anul precedent costurile de conformare s-au redus puținci10 - ponderea întreprinderilor care consideră că comparativ cu anul precedent costurile de conformare au rămas la aceleași niveldi10 - ponderea întreprinderilor care consideră că costurile de conformare au crescutcmi10 – coeficient de multiplicare: 1 | Sondaj anual de afaceri  |
| **i11. Plățile neoficiale efectuate de întreprinderi pentru obținerea deciziilor oficiale:** ponderea întreprinderilor care declară că nu efectuează plăți neoficiale pentru obținerea actelor permisive, licențelor și a altor decizii oficiale de la autoritatea publică | Rezultatul obținut de autoritatea publică (i11) se calculează conform formulei:i11 = ai11/10unde:ai11 - ponderea întreprinderilor intervievate care declară că nu au efectuat plăți neoficiale pentru obținerea actelor permisive, licențelor și a altor decizii oficiale de la autoritatea publică | Sondaj anual de afaceri  |

**Grupul 2: Indicatori de calitate a controalelor și altor interacțiuni cu întreprinderile**

|  |  |  |
| --- | --- | --- |
| **Denumirea și codul indicatorului** | **Modalitate de evaluare** | **Sursa de date** |
| **i12.** **Ușurința conformării:** ponderea întreprinderilor care se conformează ușor cerințelor reglementărilor autorității publice. | Rezultatul obținut de autoritatea publică (i12) se calculează conform formulei:i12 = (ai12 \*2) + bi12 – (ci12 \*2)/10unde:ai12 - ponderea întreprinderilor care se conformează ușor cerințelor și procedurilor regulatorii ale autorității publicebi12 - ponderea întreprinderilor care se conformează ușor unor cerințe și proceduri regulatorii ale autorității publiceci12 - ponderea întreprinderilor care se pot conforma multor sau majorității cerințelor și procedurilor regulatorii ale autorității publice | Sondaj anual de afaceri  |
| **i13. Transparența rezultatelor controalelor:** ponderea controalelor efectuate de autoritatea publică asupra întreprinderilor pentru care rezultatele sunt făcute publice | Rezultatul obținut de autoritatea publică (i13) se calculează conform formulei:i13 = (ai13 / bi13 )\*cmi13unde:ai13 - numărul controalelor efectuate de autoritatea publică asupra întreprinderilor pentru care au fost publicate rezultatele controlului (prescripțiile emise de autoritatea publică);bi13 - numărul total al controalelor efectuate de autoritatea publică asupra întreprinderilor în rezultatul cărora au fost depistate încălcări;cmi13 – coeficient de multiplicare: 4 | Raportul autorităţii publice în baza chestionării anuale de către Grupul Național de Evaluare |
| **i14.** **Controale în baza evaluării riscurilor:** ponderea controalelor efectuate de autoritatea publică asupra întreprinderilor în baza evaluării riscurilor | Rezultatul obținut de autoritatea publică (i14) se calculează conform formulei:i14 = ai14 / bi14 \* cmi14unde:ai14 - numărul controalelor efectuate de autoritatea publică asupra întreprinderilor în baza evaluării riscurilor;bi14 - numărul total al controalelor efectuate de autoritatea publică asupra întreprinderilor;cmi14 – coeficient de multiplicare: 6 | Raportul autorităţii publice în baza chestionării anuale de către Grupul Național de Evaluare |
| **i15.** **Respectarea procedurilor de control:** controlorii informează întreprinderile în privința obiectului controlului înainte de începerea acestuia și le prezintă rezultatele la finalizarea acestuia | Rezultatul obținut de autoritatea publică (i15) se calculează conform formulei:i15 = (ai15 + bi15 +bi15)/30\* cmi15unde:ai15 – ponderea întreprinderilor care sunt informate de controlori în privința obiectului controlului înainte de începerea acestuia bi15 - ponderea întreprinderilor care afirmă că controlorii folosesc o listă de verificare în procesul efectuării controluluibi15 – ponderea întreprinderilor cărora le sunt prezentate rezultatele controlul după încheierea acestuia.cmi15 - coeficient de multiplicare: 2 | Sondaj anual de afaceri |
| **I16: Controale obiective și imparțiale:** proporția întreprinderilor care consideră controalele efectuate de autoritatea publică obiective şi imparţiale | Rezultatul obținut de autoritatea publică (i16) se calculează conform formulei:i16 = (ai16 \*2) + bi16 - ci16 –(d16 \* 2)/10unde:ai16 – ponderea întreprinderilor care consideră că toate sau marea majoritate a controalelor din partea autorității publice sunt obiective şi imparţiale;bi16 - ponderea întreprinderilor care consideră că doar unele controale din partea autorității publice sunt obiective şi imparţiale;ci16 - ponderea întreprinderilor care consideră că unele controale din partea autorității publice nu sunt obiective şi imparţiale;di16 – ponderea întreprinderilor care consideră că toate sau marea majoritate a controalelor din partea autorității publice nu sunt obiective şi imparţiale; | Sondaj anual de afaceri |
| **I17. Amabilitatea și profesionalismul angajaților autorității publice:** ponderea întreprinderilor care apreciază amabilitatea și profesionalismul angajaților autorităților publice | Rezultatul obținut de autoritatea publică (i17) se calculează conform formulei:I17 = ((ai17 \* 2) + bi17 – ci17 – (di**17**\* 2))/10unde:ai17 - ponderea întreprinderilor care declară acord total cu afirmația „angajații autorității publice sunt amabili și profesioniști în interacțiunea întreprinderea”;bi17 - ponderea întreprinderilor care declară acord parțial cu afirmația „angajații autorității publice sunt amabili și profesioniști în interacțiunea întreprinderea”;ci17 - ponderea întreprinderilor care declară dezacord parțial cu afirmația „angajații autorității publice sunt amabili și profesioniști în interacțiunea întreprinderea”;di**17** - ponderea întreprinderilor care declară dezacord total cu afirmația „angajații autorității publice sunt amabili și profesioniști în interacțiunea întreprinderea”; | Sondaj anual de afaceri  |
| **I18. Petiții, reclamații și plângeri:** nivelul de deschidere a autorității publice la solicitările din partea întreprinzătorilor | Rezultatul obținut de autoritatea publică (i18) se calculează conform formulei:I18 = (ai18 + bi18)/20)\*cmi18 unde:ai18 – ponderea întreprinderilor care cunosc procedurile de adresare a plângerilor în cadrul autorității;bi18 - ponderea întreprinderilor care consideră că plângerile adresate autorității publice vor fi analizate și vor fi luate măsuri pentru soluționarea problemelor; cmi18 - coeficient de multiplicare: 1 | Sondaj anual de afaceri |

**Grupul 3: Indicatori de transparență, claritate, previzibilitate și accesibilitate a reglementării**

|  |  |  |
| --- | --- | --- |
| **Denumirea și codul indicatorului** | **Modalitate de evaluare** | **Sursa de date** |
| **I19. Reglementări clare:** Ușurința înțelegerii de către întreprinderi a cerințelor reglementărilor autorității publice | Rezultatul obținut de autoritatea publică (i19) se calculează conform formulei:I19 = (ai19 \*2) + b i19 – (c i19\*2)/10\* cmi19unde:ai19 - ponderea întreprinderilor care înțeleg ușor cerințele reglementărilor și procedurilor regulatorii ale autorității publice b i19 - ponderea întreprinderilor care înțeleg ușor unele cerințe ale reglementărilor și procedurilor regulatorii ale autorității publice ci19 - ponderea respondenților care nu înțeleg cerințele reglementărilor autorității publicecmi19 – coeficient de multiplicare: 1 | Sondaj anual de afaceri |
| **i20. Calitatea consultărilor publice:** nivelul de satisfacție a întreprinderilor cu procesele de consultare în cadrul autorității asupra reglementărilor noi sau modificării celor în vigoare  | Rezultatul obținut de autoritatea publică (I20) se calculează conform formulei:i20 = (a i20 \*2) + b i20 – (c i20 \*2)/10\* cmi20unde:ai20 – ponderea întreprinderilor care sunt foarte mulțumite cu procesele de consultare în cadrul autorității publice asupra reglementărilor noi sau modificării celor în vigoarebi20 - ponderea întreprinderilor care sunt parțial mulțumite cu procesele de consultare în cadrul autorității publice asupra reglementărilor noi sau modificării celor în vigoareci20 - ponderea întreprinderilor care nu sunt mulțumite cu procesele de consultare în cadrul autorității publice asupra reglementărilor noi sau modificării celor în vigoare cmi20 – coeficient de multiplicare: 1 | Sondaj anual de afaceri  |
| **i21. Previzibilitatea reglementării:** ponderea întreprinderilor care sunt informate în prealabil de autoritatea publică în privința adoptării reglementărilor noi sau modificărilor celor în vigoare | Rezultatul obținut de autoritatea publică (I21) se calculează conform formulei:i21 = (ai21 \*2) + bi21 – (ci21 \*2)/10\* cmi21unde:ai21 - ponderea întreprinderilor care sunt mereu informate în prealabil de autoritatea publică în privința adoptării reglementărilor noi sau modificărilor celor în vigoarebi21 - ponderea întreprinderilor care sunt uneori informate în prealabil de autoritatea publică în privința adoptării reglementărilor noi sau modificărilor celor în vigoare ci21 - ponderea întreprinderilor care nu sunt informate în prealabil de autoritatea publică în privința adoptării reglementărilor noi sau modificărilor celor în vigoarecmi21 – coeficient de multiplicare: 1 | Sondaj anual de afaceri  |
| **I22. Reglementări accesibile:** Măsura în care reglementările autorității publice sunt publicate astfel încât să fie ușor accesibile | Rezultatul obținut de autoritatea publică (I22) se calculează conform formulei:i22 = (ai22 /10)\* cmi22unde: ai22 - ponderea întreprinderilor care declară că reglementările autorității publice sunt publicate complet și astfel încât să poată fi ușor accesatecmi22 – coeficient de multiplicare: 1 | Sondaj anual de afaceri |

**Grupul 4:**  **Indicatori ai bunelor practici de reglementare**

|  |  |  |
| --- | --- | --- |
| **Denumirea și codul indicatorului** | **Modalitate de evaluare** | **Sursa de date** |
| **I23. Atitudine prietenoasă față de IMM-uri:** ponderea analizelor impactului de reglementare care conțin e o evaluare costurilor (efectelor negative) pentru IMM-uri.  | Rezultatul obținut de autoritatea publică (i23) se calculează conform formulei:I23 = (ai23 / bi23)\*cmi23unde:ai23 - punctaj total acumulat de autoritatea publică în baza fișelor de evaluare a analizelor impactului de reglementare bi23 - numărul total al analizelor impactului de reglementare prezentate Secretariatului evaluării impactului de reglementarecmi23 – coeficient de multiplicare: 10 | Secretariatul Evaluării Impactului de Reglementare (Scor acumulat în baza fișei de evaluare a analizelor impactului de reglementare conform anexei nr. 3 la prezenta metodologie, punctaj acumulat pentru 1.8.) Scorul total acumulat de autoritatea ai23 constituie suma punctajelor obținute în baza tuturor fișelor de evaluare a analizelor impactului de reglementare după cum urmează: 1 punct pentru fiecare analiză a impactului de reglementare care conține o evaluare a costurilor pentru IMM-uri, 0.5 puncte pentru analizele impactului de reglementare care conțin o evaluare parțială a costurilor pentru IMM-uri , 0 puncte pentru analizele impactului de reglementare care nu conțin o evaluare a costurilor pentru IMM-uri |
| **I24. Flexibilitatea reglementărilor:** ponderea reglementărilor noi cu impact asupra activității de întreprinzător inițiate de autoritatea publică și adoptate care conțin cel puțin unul din următoarele instrumente: mecanism de piață, indicatori de performanță sau permit celor cărora le este adresată reglementarea să determine singuri modalitatea de conformare. | Rezultatul obținut de autoritatea publică (i24) se calculează conform formulei:I24 = (ai24 / bi24)\* cmi24unde:ai24 -numărul reglementărilor noi cu impact asupra activității de întreprinzător inițiate de autoritatea publică și adoptate în anul pentru care este efectuată evaluarea, care conțin instrumentele specificatebi24-numărul total al reglementărilor noi cu impact asupra activității de întreprinzător inițiate de autoritatea publică și adoptate în anul pentru care este efectuată evaluarea care conțin instrumentele specificatecmi24 - coeficient de multiplicare: 10 | Secretariatul Evaluării Impactului de Reglementare (Scor acumulat în baza fișei de evaluare a analizelor impactului de reglementare conform anexei nr. 3 la prezenta metodologie , punctaj acumulat pentru 2.1.). |
| **I25. Reglementare justificată:** numărul de acte legislative și normative cu impact asupra activităţii de întreprinzător inițiate de autoritatea publică și adoptate pentru care au fost elaborate și prezentate Secretariatului evaluării impactului de reglementare analize a impactului de reglementare  | Rezultatul obținut de autoritatea publică (i25) se calculează conform formulei:I25 = (ai25 / bi25)\*cmi25unde:ai25 - numărul reglementărilor cu impact asupra activităţii de întreprinzător inițiate de autoritatea publică și adoptate în anul pentru care este efectuată evaluarea, pentru care au fost elaborate și prezentate Secretariatului evaluării impactului de reglementare analize a impactului de reglementare;bi25-numărul total al reglementărilor cu impact asupra activităţii de întreprinzător cu impact asupra activităţii de întreprinzător inițiate de autoritatea publică și adoptate în anul pentru care este efectuată evaluarea cmi25 – coeficient de multiplicare: 10 | Secretariatul Evaluării Impactului de Reglementare pentru date privind numărul de analize a impactului de reglementareCancelaria de Stat pentru date privind numărul de acte legislative și acte normative inițiate de autoritatea publică și adoptate |
| **I26. Analize a impactului de reglementare calitative:** Corespunderea analizelor impactului de reglementare cerințelor stabilite în Hotărîrea Guvernului nr.1230 din 24 octombrie 2006 “Cu privire la aprobarea Metodologiei de analiză a impactului de reglementare şi de monitorizare a eficienţei actului de reglementare” (Monitorul Oficial al Republicii Moldova, 2006, nr.170-173, art.1321) | Rezultatul obținut de autoritatea publică (i26) se calculează conform formulei:i26 = (ai26 / bi26)\*cmi26unde:ai26 - punctaj total acumulat de autoritatea publică în baza fișelor de evaluare a analizelor impactului de reglementarebi26 - numărul total al analizelor impactului de reglementare prezentate Secretariatului evaluării impactului de reglementare în anul pentru care se efectuează evaluareacmi26 – coeficient de multiplicare: 10 | Secretariatul Evaluării Impactului de Reglementare (Scor acumulat în baza fișei de evaluare a analizelor impactului de reglementare conform anexei nr. 3 la prezenta metodologie , punctaj acumulat pentru 1.1.+1.2.+n..+1.7) |
| **I27. Comunicarea prealabilă intențiilor de elaborare a reglementărilor**: autoritatea publică elaborează și publică planuri anuale de elaborare a reglementărilor. | Rezultatul obținut de autoritatea publică (i27) se calculează conform formulei:i27 = ai27\*cmi27unde:ai27 **= 1** dacă autoritatea publică elaborează și publică planuri anuale de elaborare a reglementărilorai27 **= 0** dacă autoritatea publică nu elaborează și nu publică planuri anuale de elaborare a reglementărilorcmi27 – coeficient de multiplicare: 10 | Raportul autorităţii publice în baza chestionării anuale de către Grupul Național de EvaluareSecretariatul Evaluării Impactului de Reglementare |
| **i28. Consultare documentată:** ponderea reglementărilor pentru care analiza impactului de reglementare include sumarul consultărilor cu cel puțin 5 întreprinderi vizate de reglementare | Rezultatul obținut de autoritatea publică (I28) se calculează conform formulei:i28 = (a i28 / b i28) \* cmi28unde:a i28 -numărul reglementărilor cu impact asupra activității de întreprinzător inițiate de autoritatea publică și adoptate în anul pentru se efectuează evaluarea, pentru care analiza impactului de reglementare include sumarul consultărilor cu cel puțin 5 întreprinderi vizate directb i28 - numărul reglementărilor cu impact asupra activității de întreprinzător inițiate de autoritatea publică și adoptate în anul pentru se efectuează evaluareacmi28 – coeficient de multiplicare: 10 | Secretariatul Evaluării Impactului de Reglementare (Scor acumulat în baza fișei de evaluare a analizelor impactului de reglementare conform anexei nr. 3 la prezenta metodologie, punctaj acumulat pentru 1.9) |
| **I29. Perioadă adecvată pentru consultări:**  posibilitate adecvată de participare în cadrul consultărilor asupra proiectelor de acte normative și legislative (cel puțin 60 zile) | Rezultatul obținut de autoritatea publică (I29) se calculează conform formulei:i29 = (a i29/ 60) \* cmi29unde:ai29-numărul mediu de zile de consultări pe fiecare reglementare a autorității publicecmi29 – coeficient de multiplicare: 10 | Raportul autorităţii publice în baza chestionării anuale de către Grupul Național de EvaluareSecretariatul Evaluării Impactului de Reglementare (Scor acumulat în baza fișei de evaluare a analizelor impactului de reglementare conform anexei nr. 3 la prezenta metodologie, punctaj acumulat pentru 2.2.)[www.partcip.gov.md](http://www.partcip.gov.md)  |
| **i30. Analize de impact aprobate:** ponderea analizelor impactului de reglementare prezentate Secretariatului evaluării impactului de reglementare pentru prima data care au obținut aviz pozitiv, condiționat pozitiv sau au fost respinse de către Grupul de Lucru al Comisiei de Stat pentru Reglementarea Activității de Întreprinzător | Rezultatul obținut de autoritatea publică (i30) se calculează conform formulei:i30 = ((ai30/di30\*2) + (bi30/di30) - (ci30/di30 \*2))\* cmi30unde:ai30 -  numărul total al analizelor impactului de reglementare prezentate de autoritatea publică pentru prima dată Secretariatului evaluării impactului de reglementare care au obținut aviz pozitiv din partea Grupului de Lucru al Comisiei de Stat pentru Reglementarea Activității de Întreprinzător; bi30- numărul total al analizelor impactului de reglementare prezentate de autoritatea publică pentru prima dată Secretariatului evaluării impactului de reglementare care au obținut aviz condiționat pozitiv din partea Grupului de Lucru al Comisiei de Stat pentru Reglementarea Activității de Întreprinzător;ci30- numărul total al analizelor impactului de reglementare prezentate de autoritatea publică pentru prima dată Secretariatului evaluării impactului de reglementare care au fost respinse de Grupul de Lucru al Comisiei de Stat pentru Reglementarea Activității de Întreprinzător;di30 numărul total al analizelor impactului de reglementare prezentate de autoritatea publică pentru prima dată Secretariatului evaluării impactului de reglementare cmi30 – coeficient de multiplicare: 10 | Secretariatul Evaluării Impactului de Reglementare pentru date privind numărul de analize a impactului de reglementare |

Anexa nr. 2 la Metodologia de evaluare a performanței autorităților

publice în procesul de reglementare a activității de întreprinzător

**Lista autorităților publice supuse evaluării performanței**

|  |  |  |
| --- | --- | --- |
| **Nr.** | **Denumirea autorității publice supuse evaluării performanței** | **Denumirea ministerului responsabil de elaborarea politicilor în domeniul respectiv și supus evaluării performanței pentru indicatorii din grupul 4** |
|  | Camera de Licenţiere | Ministerul Economiei |
|  | Inspectoratul Principal de Stat pentru Supravegherea Tehnică a Obiectelor Industriale Periculoase | Ministerul Economiei |
|  | Serviciul Fiscal de Stat | Ministerul Finanțelor |
|  | Serviciul Vamal | Ministerul Finanțelor |
|  | Agenția Națională pentru Siguranța Alimentelor | Ministerul Agriculturii și Industriei Alimentare |
|  | Inspecţia de Stat în Construcţii | Ministerul Dezvoltării Regionale şi Construcţiilor |
|  | Agenţia Naţională Transport Auto | Ministerul Transporturilor şi Infrastructurii Drumurilor |
|  | Inspectoratul Ecologic de Stat | Ministerul Mediului |
|  | Centrul Național de Sănătate Publică | Ministerul Sănătăţii |
|  | Inspectoratul de Stat al Muncii | Ministerul Muncii, Protecţiei Sociale şi Familiei |

Anexa nr. 3 la Metodologia de evaluare

a performanței autorităților publice

în procesul de reglementare a activității

de întreprinzător

**Fișa de evaluare a analizei impactului de reglementare\***

**Titlul analizei impactului reglementare:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Denumirea autorității publice care a prezentat analiza impactului de reglementare:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numele, prenumele Consultantului Secretariatului evaluării impactului de reglementare care întocmește avizul:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Evaluarea analizei impactului de reglementare (i26)

|  |  |
| --- | --- |
| **Criteriu de evaluare** | **Punctaj \*\***  |
| * 1. Analiza impactului de reglementare defineşte clar problema ce urmează a fi soluţionată: *Da – 0.1 puncte***,** *Nu – 0 puncte*
 |  |
| * 1. Analiza impactului de reglementare stabilește clar posibilele consecinţe în cazul în care nici o acţiune nu e întreprinsă: *Da – 0.1 puncte, Nu – 0 puncte*
 |  |
| * 1. Analiza impactului de reglementare stabilește indicatori concreți, măsurabili și raportați la perioadă de timp pentru scopurile acțiunii statului: *Da - 0.1 puncte*, Nu *- 0 puncte)*
 |  |
| * 1. Analiza impactului de reglementare prezintă cel puțin: a) două opțiuni de intervenție ca răspuns la problema definită: *Da – 0.05 puncte, Nu – 0 puncte; b)* mai mult de două opțiuni de intervenție ca răspuns la problema definită: *Da – 0.15 puncte, Nu – 0 puncte*\*
 |  |
| * 1. Opțiunile de intervenție propuse în analiza impactului de reglementare includ cel puțin o opțiune non-regulatorie: *Da – 0.15 puncte, Nu – 0 puncte*
 |  |
| * 1. Analiza impactului de reglementare identifică potenţialele costuri (impacturi negative majore) ale intervenţiei statului pentru fiecare opțiune de intervenție ca răspuns la problema definită: *Da – 0.3 puncte, Nu - 0 puncte*
 |  |
| * 1. Analiza impactului de reglementare identifică potenţialele beneficii (impacturi pozitive majore) pentru fiecare opțiune de intervenție: *Da – 0.1 puncte, Nu - 0 puncte*
 |  |
| *Punctaj acumulat pentru 1.1 – 1.7 (i26):* |  |

**Evaluarea pentru i23 și i28**

|  |  |
| --- | --- |
| * 1. Analiza impactului de reglementare conține o evaluare a costurilor pentru IMM-uri (pentru **i23):** Da - *1 punct*, parțial 0.5 puncte, Nu - *0 puncte*
 |  |
| * 1. Analiza impactului de reglementare conține un sumar al consultărilor cu cel puțin 5 întreprinderi afectate direct de propunerea de reglementare **(**pentru **i28):** Da - *1 punct*, Nu - *0 puncte*
 |  |

\* Fișa se întocmește pentru analizele impactului de reglementare prezentate pentru prima dată Secretariatului evaluării impactului de reglementare și se prezintă Grupului de Lucru al Comisiei de Stat pentru Reglementarea Activității de Întreprinzător concomitent cu avizul asupra analizei impactului de reglementare.

\*\*Punctajul se acordă de în baza răspunsurilor ce evaluare pentru fiecare indicator în baza selectării variantei răspuns respective.

Anexa nr. 4 la Metodologia de evaluare

a performanței autorităților publice

în procesul de reglementare a activității

de întreprinzător

**Componența Grupului național de evaluare**

|  |  |  |
| --- | --- | --- |
| **Nr.** | **Denumirea instituției/organizației** | **Numărul de reprezentanți în Grupul național de evaluare** |
|  | Cancelaria de Stat | 2 |
|  | Secretariatul evaluării impactului de reglementare | 1 |
|  | Confederația Națională a Patronatelor din Republica Moldova | 1 |
|  | Camera de Comerț și Industrie | 1 |